Vickers 6-Ton
Vickers 6-Ton ili Vickers Mark E je bio britanski laki tenk dizajniran u razdoblju između dva svjetska rata. U prvoj verziji (Tip A, eng. Type A) je imao dvije kupole i u svakoj po jedan 7,7 mm Vickers mitraljez. U drugoj verziji (Tip B, eng. Type B) je imao jednu kupolu u koju je montiran top kalibra 47 mm i mitraljez kalibra 7,7 mm. Iako je projektiran i proizveden u Ujedinjenom Kraljevstvu, nikada nije ušao u službu britanske vojske koja za njega nije bila zainteresirana. U to vrijeme (1930-ih) tenk je izazvao veliko zanimanje u drugim zemljama, a izvezen je u mnogo država uključujući SSSR, Poljsku, Bugarsku, Grčku, Finsku, Portugal, Boliviju, Tajland i Kinu. U Sovjetskom Savezu je proizvođen pod licencom kao T-26 uz nekoliko preinaka. U Poljskoj je dizajn djelimično kopiran za njihov tenk 7TP. Tenk je opsluživala posada od 3 člana. Za svoju veličinu je bio dobro oklopljen i naoružan. Zbog sigurnosti u slučaju požara, odjeljak za motor je bio odvojen od odjeljka za posadu. Radi lakše međusobne komunikacije posade ugrađen je laringofon (eng. Laryngophone). Borbeno je prvi puta korišten u ratu za Chaco, u jedinicama Bolivijske vojske. Korišteni je na obje strane u Zimskom ratu, te u Španskom građanskom ratu. Tokom njemačke invazije Poljske, Vickers 6-Ton i njegove verzije su činile većinu oklopnih snaga Poljske. Kinezi su ih koristili u ratu protiv Japana u Mandžuriji, a Tajland protiv istog protivnika u Indokini.